पाएं अपने शहर की ताज़ा ख़बरें और फ्री ई-पेपरडाउनलोड करें
मंगलवार को सुबह चार बजे वनांचल जाने वाले मार्ग पर रायगढ़ घाट में एक सोलह चकिया ट्रेलर अनियंत्रित होकर पलट गया। जिसमें ड्राइवर को गहरी चोटें लगी है। पुलिस से मिली जानकारी अनुसार ट्रेलर दुर्ग से जीरा गिट्टी भरकर वनांचल के डामर प्लांट जा रहा था कि रायगढ़ घाट उतरते समय ब्रेक फेल हो जाने के कारण ट्रेलर अनियंत्रित होकर एक साइड पलट गया।
पलटने के बाद सामने का हिस्सा पिचक गया व ड्राइवर स्टेयरिंग में फंस गया। सूचना पर पुलिस की टीम ने जाकर बड़ी मशक्कत के बाद ड्राइवर को निकाला व 108 की मदद से ड्राइवर शकील अंसारी 46 वर्ष को नगर के शासकीय अस्पताल भेजा गया। उसके कमर के नीचे के हिस्से व दोनों पैर बुरी तरह जख्मी हो गए। प्रायमरी ट्रीटमेंट के बाद उसे जिला चिकित्सालय राजनांदगांव रेफर किया गया। टीआई मनीष शर्मा ने बताया कि इस संबंध में किसी ने अभी तक मामला दर्ज नहीं कराया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn